فیضان گلوبل ریلیف فاؤنڈیشن

فیضان گلوبل ریلیف فاؤنڈیشن (FGRF) ایک فلاحی تنظیم ہے اور آزادانہ طور پر کام کر رہی ہے اور ان لوگوں کی مدد کے لیے کوشاں ہے جو آفات کا شکار ہیں۔ 

 تاریخ 
FGRF چار بڑے منصوبوں، مدنی ہوم، گرین پاکستان، فیضان بحالی پروگرام اور ڈیزاسٹر مینجمنٹ ڈیپارٹمنٹ میں کام کرتا ہے۔ مدنی ہوم 2022 میں یتیموں اور جسمانی یا ذہنی طور پر معذور بچوں کے فائدے کے لیے قائم کیا گیا تھا۔  گرین پاکستان اقدام، 2021 میں شروع کیا گیا ایک جاری منصوبہ ہے جس میں پاکستان کے بڑے شہروں میں شجرکاری مہم شامل ہے۔  فیضان بحالی، جو جنوری 2021 میں قائم کی گئی تھی، نے سندھ اور بلوچستان کے دیہی علاقوں میں سیلاب کے بعد لوگوں کی مدد کی۔   ڈیزاسٹر مینجمنٹ ڈیپارٹمنٹ سیلاب زدہ علاقوں میں خوراک اور طبی سامان فراہم کرتا ہے۔ 

 دکھیاری امت فلسطین کو ہر ممکن مدد فراہم 
عوت اسلامی کے فلاحی ادارہ فیضان گلوبل ریلیف فاؤنڈیشن غزہ میں مصروف ہے، جہاں دکھیاری امت کی خیر خواہی کر رہا ہے۔ فیضان گلوبل ریلیف فاؤنڈیشن برطانیہ کے سربراہ سید فضیل رضا عطاری نے بتایا کہ وہ فلسطین کے زخموں سے دکھیاری امت کو ہر ممکن مدد فراہم کر رہے ہیں۔ انھوں نے بتایا کہ اب تک 100,000 افراد کے لیے گرم کھانا، 40,000 افراد کے لیے راشن، 2500 افراد کے لیے تازہ سبزیاں اور 1500 افراد کے لیے ہائجین کٹس بھیجے گئے ہیں۔ اس کے علاوہ، 1000 متاثرہ خاندانوں میں کیش رقم کی تقسیم کی گئی ہے۔ انھوں نے بتایا کہ 200 خاندانوں کو ٹینٹس فراہم کیے گئے ہیں اور 6 کنٹینرز میں سردیوں سے بچاؤ کے لیے بستر بھیجے گئے ہیں جو 800 یٹرس1400 بلنکٹس دیگر سامان شامل ہیں۔ اس کے علاوہ، تین مکمل ایمبولنسز بھیجی گئی ہیں۔ سید فضیل شاہ نے کہا کہ دعوت اسلامی کا فلاحی ادارہ فی الفور ہر ممکن امداد کی کوشش کرتا ہے، چاہے کہیں بھی امتی کو مصیبت آئے۔ یہ ہمیشہ امت کی میراث رہی ہے۔ 

 شجر کاری مہم 
2022 میں شجر کاری مہم کے تحت، 3 ملین چھوٹے اور بڑے درخت لگائے گئے۔ پاکستان موسمی تبدیلیوں سے بہت زیادہ متاثر ہوا اور بارشوں کی زیادہ بہاؤ اور سیلاب کی وجوہات پر غور کیا گیا۔ آئندہ موسمی حالات کے تبدیل ہونے کو دیکھتے ہوئے، ایف جی آر ایف FGRF نے موحولیاتی آلودگی پر مختلف کانفرنسز اور سمینارات کیے۔ لوگوں میں درختوں کی اہمیت کا احساس بڑھایا گیا اور پاکستان بھر میں میدانی، پہاڑی، نشیبی اور دریائی علاقوں میں شجر کاری کی مہم کا آغاز کیا گیا تھا۔ 

 ویسٹ مڈلینڈز پولیس کرائم کمشنر کی طرف سے سراہا گیا 
سید فضیل شاہ، سربراہ فیزان گلوبل ریلیف فاؤنڈیشن (FGRF) برطانیہ اور ویلز چیپٹرز، نے ویسٹ مڈلینڈز پولیس کرائم کمشنر کی جانب سے 2023 کا بہترین شہری ایوارڈ حاصل کیا ہے۔ سید فضیل شاہ دعوتِ اسلامی کے ممتاز رضاکار ہیں اور گذشتہ 17 سالوں سے اس خدمت میں مشغول ہیں۔ انھوں نے ترقی پزیر ممالک میں صاف پانی کی کمی کو دور کرنے کے لیے مختلف مہمات کا آغاز کیا ہے۔ ان کی قیادت میں، اب تک 3,900 سے زیادہ پانی کے منصوبے قائم کیے گئے ہیں جن سے دنیا بھر میں 500,000 افراد کو فائدہ پہنچا ہے۔

ترکی اور شام کے زلزلوں کے دوران، سید فضیل شاہ اور ان کی ٹیم نے متاثرین کی مدد کے لیے برطانیہ سے فوری طور پر پرواز کی۔ انھوں نے مڈلینڈز سے عوام کی طرف سے دی گئی امداد سے ضروری اشیاء خریدیں اور متاثرین کو فراہم کیں۔ پہلے ہفتوں میں 90,000 سے زائد افراد کو مدد فراہم کی گئی۔ پاکستان سیلاب 2022 کے دوران، سید فضیل شاہ نے پاکستان جا کر متاثرین کی مدد کی اور 2 ارب گیلن سے زائد پانی نکالنے میں مدد کی۔ انھوں نے 6,000 سے زائد نئے مکانات کی تعمیر کے لیے فنڈز جمع کیے اور 201,000 سے زائد افراد کو نقد امداد فراہم کی۔

کووڈ-19 وبا کے دوران، سید فضیل شاہ نے ایک کووڈ رسپانس ٹیم تشکیل دی اور مختلف فوڈ بینکس قائم کیے۔ ویسٹ مڈلینڈز میں 5000 سے زائد فوڈ پارسلز تقسیم کیے گئے۔ سید فضیل شاہ نے مختلف سماجی مسائل جیسے چاقو جرائم، منشیات، تیز رفتاری، گینگ کلچر، چوری اور دیگر مسائل کے خلاف مہمات بھی چلائیں، جو برطانوی حکام کی جانب سے سراہا گیا ہے۔ 

 کالام کے مکانات آباد 
دعوتِ اسلامی کے فیضان گلوبل ریلیف فاؤنڈیشن (FGRF) کالام کے سیلاب زدگان کے لیے تعمیر شدہ مکانات کی چابیاں حوالے کیں۔ FGRF نے پاکستان بھر میں تقریباً 5,000 مکانات تعمیر کر کے متاثرین کو دے دیے ہیں۔ 2022 کے سیلاب میں کالام کے کئی گھر تباہ ہو گئے تھے، جس پر FGRF نے متاثرین کو راشن، پناہ اور دیگر ضروریات فراہم کیں اور مکانات کی تعمیر کی ذمہ داری بھی اٹھائی۔ اس موقع پر کالام میں تقریب کا انعقاد کیا گیا جس میں مختلف سرکاری و مذہبی شخصیات نے شرکت کی۔ 

 حوالہ جات 

زمرہ:پاکستان میں قائم اسلامی تنظیمیں
زمرہ:سنی تنظیمیں
زمرہ:1981ء میں قائم ہونے والی اسلامی تنظیمیں
زمرہ:مملکت متحدہ میں اسلام
زمرہ:پاکستان میں اسلام
زمرہ:غیر سرکاری تنظیمیں